LeicestershireÄäntäminen

| Sijainti | 
Itä-MidlandsEnglantiYhdistynyt kuningaskunta |
| Pääkaupunki | 
LeicesterView and modify data on Wikidata  |
| Pinta-ala | 
2 160 km2 (2016)View and modify data on Wikidata  |
| Hallinnolliset osat | 
Leicesterin kaupunki (d)Leicestershire (d)View and modify data on Wikidata  |
| Väkiluku | 
1 070 000 as. (2020)View and modify data on Wikidata  |
| Asukastiheys | 
495 as./km2 (2020) |
| NUTS | 
UKF22View and modify data on Wikidata  |

Kartta

|  |  |
| --- | --- |
| Koordinaatit | 
52° 43′ 00″ P, 1° 11′ 00″ LView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Leicestershire** [ˈlɛstərʃər] on hallinnollinen, muodollinen ja historiallinen kreivikunta Itä-Midlandsissa. Hallinnolliseen kreivikuntaan kuuluu seitsemän hallintopiiriä ja sen keskuksena toimii Glenfieldin kylä; muodolliseen kreivikuntaan luetaan niiden lisäksi itsenäinen Leicesterin yhtenäishallintopiiri. Vuonna 2020 muodollisen kreivikunnan alueella arvioitiin elävän noin 1 070 000 ihmistä.

Kreivikunnan suurin joki on Soar, joka yhtyy Trentjokeen maakunnan rajalla. Korkein piste on Bardon Hill, 278 metriä. Kreivikunnan luoteisosa kuuluu National Forest -metsäalueeseen. Metsäalueen opastuskeskus *Conkers* sijaitsee Moirassa.

Hallinto
--------

 Leicestershiren kreivikunnantalo Glenfieldissä.
Leicestershiren hallinnollisen kreivikunnan keskuksena toimii Glenfieldin kylä, jossa sijaitsevassa kreivikunnantalossa valtuusto kokoontuu. Vuonna 2017 valitussa kreivikunnanvaltuustossa on 55 valtuutettua, joista 36 kuuluu konservatiivipuolueeseen, 13 liberaalidemokraatteihin ja 6 työväenpuolueeseen. Kreivikunnan vastuulla ovat muun muassa sosiaali- ja terveyspalvelut, peruskoulutus, tiehuolto ja kirjastot, kun taas yksittäiset hallintopiirit vastaavat jätehuollosta, kaavoituksesta, yritysten kiinteistöveroista ja rakennusluvista alueellaan.

Leicesterin yhtenäishallintopiirin valtuusto kokoontuu Leicesterin keskustassa sijaitsevassa kaupungintalossa. Vuonna 2019 valitussa kaupunginvaltuustossa on 54 valtuutettua, joista 52 kuuluu työväenpuolueeseen, 1 liberaalidemokraatteihin ja 1 on sitoutumaton. Yhtenäishallintopiiri vastaa alueellaan samoista palveluista kuin Leicestershiren hallinnollinen kreivikunta ja hallintopiirit muualla kreivikunnassa.

Lordiluutnantti Arvind Michael Kapur on edustanut Ison-Britannian kuningatarta Leicestershiressä kesäkuusta 2018 lähtien.

### Osa-alueet

Leicestershiren muodollinen kreivikunta muodostuu seuraavista kahdeksasta osa-alueesta, joista Leicester toimii itsenäisesti ja seitsemän muuta hallintopiiriä yhteistyössä kreivikunnan hallinnon kanssa:

Leicestershiren aluehallinto1. taso: Hallintopiirit2. taso: Kunnat

| Hallinnon taso | Väkiluku (2020) | Lähde | Kartalla |
| --- | --- | --- | --- |
| Leicestershiren kreivikunta: | 713 000 |  | 1–7 |
|  | North West Leicestershiren hallintopiiri \* | 105 000 |  | 1 |
| Charnwoodin kaupunkipiiri \* | 188 000 |  | 2 |
| Meltonin kaupunkipiiri \* | 51 000 |  | 3 |
| Harboroughin kaupunkipiiri \* | 96 000 |  | 4 |
| Oadbyn ja Wigstonin kaupunkipiiri \* | 57 000 |  | 5 |
| Blabyn hallintopiiri \* | 102 000 |  | 6 |
| Hinckleyn ja Bosworthin kaupunkipiiri \* | 114 000 |  | 7 |
| Leicesterin kaupunki \*\* | 354 000 |  | 8 |
| \* Hallintopiiri\*\* Yhtenäishallintopiiri |

Hallintopiirit jakaantuvat edelleen 222 kuntaan *(civil parish)*, joilla on omat kunnan- tai kaupunginvaltuustonsa. Kunnat edustavat asukkaitaan paikallishallinnon ylempiin tasoihin nähden, tuottavat paikallisia palveluja ja pyrkivät parantamaan kunnan elintasoa. Ne voivat järjestää asukkailleen esimerkiksi vapaa-ajankeskuksia, puistoja, viljelypalstoja, bussikatoksia, julkisia jäteastioita ja parkkialueita.

Väestö
------

Vuonna 2020 Leicestershiren muodollisessa kreivikunnassa oli noin 1 070 000 asukasta ja seuraavat yli 10 000 asukkaan asutuskeskukset:

| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Leicester | Leicester | 473 000 |  |
| Loughborough | Charnwood | 69 000 |  |
| Hinckley | Hinckley ja Bosworth | 50 000 |  |
| Coalville | North West Leicestershire | 38 000 |  |
| Melton Mowbray | Melton | 28 000 |  |
| Market Harborough | Harborough | 27 000 |  |
| Earl Shilton | Hinckley ja Bosworth | 20 000 |  |
| Ashby-de-la-Zouch | North West Leicestershire | 15 000 |  |
| Syston | Charnwood | 14 000 |  |
| Shepshed | Charnwood | 14 000 |  |
| Narborough ja  Enderby | Blaby | 14 000 |  |
| Mountsorrel | Charnwood | 14 000 |  |
| Whetstone | Blaby | 14 000 |  |
| Birstall | Charnwood | 14 000 |  |
| Lutterworth | Harborough | 11 000 |  |

Tunnukset
---------

### Lippu

Leicestershire on ainoa kreivikunta, jolla ei ole vielä virallista lippua. Alkuvuodesta 2020 BBC Radio Leicester järjesti julkisen kilpailun, jossa etsittiin ehdotuksia Leicestershiren uudeksi lipuksi. Äänestystä voittajan valitsemiseksi jouduttiin kuitenkin siirtämään koronapandemian vuoksi.

### Nimikkokukka

Vuonna 2004 Leicestershiren nimikkokukaksi valittiin rohtosormustinkukka Plantlife International -järjestön pitämässä yleisöäänestyksessä.

### Perinneruoat

Kreivikunnan perinneruokia ovat Stilton-juusto, Red Leicester -juusto ja sianlihapiiraat.

Lähteet
-------

1. 1 2 3 4  Leicestershire *Encyclopaedia Britannica*. Viitattu 18.10.2020. (englanniksi)
2. 1 2  Opening times and contact information Leicestershire County Council. Viitattu 18.10.2020. (englanniksi)
3. 1 2 3 4 5 6 7 8 9 10 11 12  Brinkhoff, Thomas: United Kingdom: Administrative Division (Counties and Districts) - Population Statistics, Charts and Map *City Population*. Viitattu 25.5.2022. (englanniksi)
4. ↑  A bryological tour through Leicestershire & Rutland British Bryological Society.
5. ↑  Results of previous elections Leicestershire County Council. Viitattu 19.10.2020. (englanniksi)
6. ↑  County Council Leicestershire County Council. Viitattu 19.10.2020. (englanniksi)
7. ↑  Find your district council Leicestershire County Council. Viitattu 19.10.2020. (englanniksi)
8. ↑  Our offices Leicestershire City Council. Viitattu 19.10.2020. (englanniksi)
9. ↑  About us Leicestershire City Council. Viitattu 19.10.2020. (englanniksi)
10. ↑  Queen appoints new Lord-Lieutenant for Leicestershire *gov.uk*. Viitattu 19.10.2020. (englanniksi)
11. ↑  Leicestershire Parish Councils UK Local Councils. Viitattu 19.10.2020. (englanniksi)
12. ↑  Rutland County UK Local Councils. Viitattu 19.10.2020. (englanniksi)
13. ↑  All About Local Councils (PDF) (sivut 4–5) The National Association of Local Councils.  Arkistoitu 8.10.2020. Viitattu 19.10.2020. (englanniksi)
14. ↑  Brinkhoff, Thomas: Leicester (Unitary District, East Midlands, United Kingdom) - Population Statistics, Charts, Map and Location *City Population*. Viitattu 25.5.2022. (englanniksi)
15. 1 2 3 4 5 6 7 8 9 10 11 12 13 14  Brinkhoff, Thomas: Leicestershire (County, East Midlands, United Kingdom) - Population Statistics, Charts, Map and Location *City Population*. Viitattu 25.5.2022. (englanniksi)
16. ↑  A Flag for Leicestershire BBC Radio Leicester. Viitattu 18.10.2020. (englanniksi)
17. ↑  Kirby, Alex: UK counties choose floral emblems  5.5.2004. BBC News. Viitattu 18.10.2020. (englanniksi)
18. ↑  Local Specialities Go Leicestershire.  Arkistoitu 28.8.2007. Viitattu 30.9.2007.